Title: Format dels treballs
Course: 1er ESO Tecnologia (Escola Andersen)

Al llarg dels cursos de l’àrea de tecnologia hauràs de fer diferents tipus de treballs escrits, com ara memòries de projectes, informes d’experiències, anàlisis d’objectes i productes, etc. Per aprendre tecnologia cal actuar, ja de bon començament, com un bon tecnòleg o una bona tecnòloga. Això vol dir que has de presentar els treballs (tant els escrits com els que facis al taller) amb ordre, polidesa, rigor i qualitat. La tecnologia no lliga amb el desordre, la brutícia, ni amb expressions com «tant és com quedi» o «no ve d’un mil·límetre».

El més important en aquests moments és que intentis fer les coses tan bé com puguis i segueixis amb atenció les indicacions del teu professor o de la teva professora.

Tot seguit et donem alguns consells de presentació perquè et serveixin d’ajut a l’hora de fer els treballs escrits. Has de tenir present, però que aquests consells poden ser adaptats, completats o modificats pel teu professorat; en darrer terme, sempre hauràs de seguir amb preferència les seves indicacions.

Alguns consells bàsics per a una bona presentació dels treballs escrits:

1. Utilitza fulls blancs de dimensions corresponents al format A4, segons les mides alemanyes DIN (210 X 297 mm). No et confonguis amb els folis, ja que són una mica més grans. Escriu preferentment a una sola cara (tret que la teva professora o el teu professor t’indiquin el contrari) i numera tots els fulls excepte la portada.

2. Utilitza la tecnologia! Si tens la necessitat de millorar la presentació dels teus treballs, hi ha una solució tecnològica de primera: l’ordinador i els programes d’edició de textos. De tota manera, si encara no disposes d’aquesta eina no et preocupis; amb dedicació segur que seràs capaç d’aconseguir unes presentacions molt bones fent els teus treballs a mà. Amb els programes d’edició de textos (Microsoft Word o OpenOffice Writer) hauràs de seguir unes pautes:

2.1. Marge dret i esquerra: 2 cm

2.2. Marge superior i inferior: 1,5 cm

2.3. Lletra: Trebuchet MS 12 ó bé Arial 12.

2.4. MOLT IMPORTANT: Paràgraf justificat a l’esquerra i dreta.

2.5. Ressalta d’alguna manera els títols i els apartats. Pots fer-ho amb un tipus de lletra més gran, amb negreta o subratllat.