Title: Dibuix Tècnic: Perspectives, projeccions i vistes
Course: 1er ESO Tecnologia (Escola Andersen)

Dibuix Tècnic: Perspectives, projeccions i vistes

Els diferents sistemes de representacions tenen com a finalitat dibuixar sobre una superfície bidimensional (de dues dimensions), per exemple un full de paper, els objectes que són tridimensionals (que tenen tres dimensions).

Les perspectives són uns dibuixos que permeten representar els cossos d'una forma molt semblant a com els veiem a la realitat. S'usen amb molta freqüència en el dibuix arquitectònic.

Els objectes tenen tres dimensions: altura, amplada i profunditat. Gràcies a la perspectiva, podem apreciar-les d'una manera molt real.

- Perspectiva isomètrica, els eixos formen entre si angles iguals de 120º
- Perspectiva cavallera, els tres eixos formen entre si angles que no sempre tenen el mateix valor. Cal, doncs, indicar aquests valors en la figura.
- Perspectiva cònica, no es té en compte l'angle que formen els eixos, sinó el punt de vista des del qual s'observa l'objecte.

En general, un objecte es pot definir per mitjà d'aquestes vistes:
- L'alçat és la vista que mostra la cara més important d'un objecte. La vista en alçat també s'anomena principal i és la que proporciona una idea més clara de la forma de l'objecte.
- La planta o vista superior mostra la cara superior de l'objecte tal com es veu mirant-lo per damunt, a vista d'ocell.
- El perfil o vista lateral mostra la cara lateral de l'objecte. Per obtenir la vista de perfil, cal dibuixar allò que veiem en observar l'objecte per un dels costats, prenent com a referència la vista d'alçat.